stanford-oval/wikipedia huggingface dataset:
Michał Kalmus

| Michał Kalmus> Henkilötiedot |
| --- | --- |
Syntynyt: 1989
Kansalaisuus:   Puola
Kyokushin-ottelija
Aktiivisena:  2007–
Pituus:  170 cm
Paino:  70 kg
Painoluokka:  kevytsarja
Kätisyys:  oikea
Seura(t):  Bushi Team
Vyöarvo:  2. dan
| Mitalit> Maa:   Puola.Miesten kyokushin.EM-kilpailut  | Mitalit> Maa:   Puola.Miesten kyokushin.EM-kilpailut  | Mitalit> Maa:   Puola.Miesten kyokushin.EM-kilpailut  | Maa:   Puola> Miesten kyokushin. |
| --- | --- | --- | --- |
|  Hopeaa | Varna 2022 | -70 kg |  |
| Puolan mestaruuskilpailut  | Puolan mestaruuskilpailut  | Puolan mestaruuskilpailut  |  |
|  Kultaa | 2013 | -65 kg |  |
|  Kultaa | 2018 | -70 kg |  |
|  Hopeaa | 2014 | -70 kg |  |
|  Hopeaa | 2016 | -70 kg |  |
|  Hopeaa | 2019 | -70 kg |  |
|  Hopeaa | 2021 | -70 kg |  |
|  Hopeaa | 2022 | -70 kg |  |
|  Pronssia | 2017 | -70 kg |  |
| Puolan Cup  | Puolan Cup  | Puolan Cup  |  |
|  Kultaa | Koszalin 2012 |  |  |
|  Kultaa | Gdansk 2015 | -70 kg |  |
| Espanjan Open  | Espanjan Open  | Espanjan Open  |  |
|  Hopeaa | Badalona 2017 | -70 kg |  |
|  Hopeaa | Badalona 2018 | -70 kg |  |
| Saksan mestaruuskilpailut  | Saksan mestaruuskilpailut  | Saksan mestaruuskilpailut  |  |
|  Hopeaa | Hampuri 2014 | -70 kg |  |
| Galizia Cup  | Galizia Cup  | Galizia Cup  |  |
|  Hopeaa | Leżajsk 2012 | -70 kg |  |
Michał Kalmus (s. 1989) on puolalainen karateka. Hän saavutti Kyokushinin EM-hopeaa 2022. Kalmus on myös kaksinkertainen Puolan mestari.
Kilpaura

Kalmus saavutti ensimmäisen kerran menestystä 2012, kun hän muun muassa voitti Puolan Cupin ja tuli toiseksi Galizia Cupissa.
Seuraavana vuonna Kalmus saavutti ensimmäisen Puolan mestaruuden alle 65-kiloisten sarjassa voitettuaan loppuottelussa Damian Straszewskin.
Kalmus siirtyi alle 70-kiloisten sarjaan vuonna 2014. Aluksi hän saavutti hopeaa Puolan mestaruuskilpailuissa hävittyään loppuottelussa Mateusz Garbaczille. Lokakuussa Kalmus osallistui Saksan mestaruuskilpailuihin, jossa hän saavutti myös hopeaa.
Kalmus onnistui voittamaan joulukuussa 2015 Puolan cupin.
Kalmus onnistui etenemään 2016 Puolan mestaruuskilpailuissa kolmatta kertaa loppuotteluun, jossa hän hävisi mestaruuden Dominik Parolille. Toukokuussa hän oli mukana Bulgarian EM-kilpailuissa, jossa Kalmus kohtasi avauskierroksella Oleksandr Hrušenkon.
Myös vuonna 2017 Kalmus saavutti menestystä kotimaassaan. Hän voitti Puolan mestaruuskilpailuissa pronssia ja Espanjan Openissa hopeaa. Kalmus oli myös mukana toukokuussa Ranskan EM-kilpailuissa, jossa hän sijoittui 16 parhaan joukkoon. Kalmus voitti avauskierroksella Théo Williamin. Toisella kierroksella hän hävisi Alim Junusoville, joka voitti myös Euroopan mestaruuden.
Kilpaura > Toinen Puolan mestaruus (2018)

Kalmus saavutti uransa toisen Puolan mestaruuden 2018 voitettuaan loppuottelussa Krzysztof Krupan. Maaliskuussa hän saavutti myös hopeaa Espanjan Openissa hävittyään loppuottelun Grzegorz Kędzierskille. Toukokuussa Kalmus oli mukana Bulgarian painoluokallisissa EM-kilpailuissa. Hän hävisi avauskierroksella Euroopan mestari Kirill Psarjoville.
Hän eteni Puolan mestaruuskilpailuissa loppuotteluun myös 2019, mutta hävisi tällä kertaa mestaruuden Daniel Sternikille.
Kalmus palasi yhden vuoden jälkeen takaisin Puolan mestaruuskilpailuissa mitaleille, kun hän hävisi Puolan mestaruuden Karol Burzykille. Marraskuussa Puolan EM-kilpailuissa Kalmus eteni pronssiotteluun saakka, kun hän voitti ensin avauskierroksella Giorgio Zingalen ja toisella kierroksella Carlos Dominguezin. Välierissä hän hävisi Askar Artemjeville ja eteni pronssiotteluun, jossa hän hävisi Wiktor Kolajalle.
Kilpaura > EM-hopeaa (2022)

Kalmus saavutti Puolan mestaruuskilpailuissa 2022 toisen kerran peräkkäin hopeaa hävittyään mestaruuden tällä kertaa Kryspin Paradyszille. Sitä vastoin toukokuussa hän saavutti EM-hopeaa, oltuaan mukana Bulgarian EM-kilpailuissa. Kalmus voitti avauskierroksella François-Xavier Marinellin ja sittemmin välierissä Engin Uğurin, jonka myötä hän eteni loppuotteluun. Hän hävisi mestaruuden Aleksandar Stoimenoville tuomariäänin.
EM-sijoitukset

| Paikka | Päivä | Sijoitus |
| --- | --- | --- |
|  Bulgaria | 22.5.2016 | ? |
|  Ranska | 21.5.2017 | 16. |
|  Bulgaria | 20.5.2018 | 18. |
|  Puola | 29.5.2019 | ? |
|  Puola | 14.11.2021 | 4. |
|  Bulgaria | 12.6.2022 | 2. |
Mervin taistelu

Mervin taistelu oli 2. joulukuuta 1510 lähellä Merviä nykyisessä Turkmenistanissa käyty taistelu safavidien hallitsija Isma'il I:n ja uzbekkikaani Muhammad Šaibanin armeijoiden välillä. Taistelu päättyi safavidien selvään voittoon ja Muhammad Šaibanin kuolemaan. Safavidit eivät kuitenkaan kyenneet kukistamaan uzbekkeja kokonaan, vaan he säilyivät edelleen uhkana valtakunnan itärajoilla.
Tausta

Safavidien perustaja Isma'il I oli julistanut itsensä šaahiksi Tabrizissa 1500-luvun alussa ja hän laajensi nopeasti valtakuntaansa Irakista ja Iranin ylängöltä Luoteis-Iraniin ja Azerbaidžaniin. Isma'ilin laajentaessa valtakuntaansa lännessä idästä nousi uhka. Kaani Muhammad Šaibani oli vallannut johtamiensa uzbekkien tuella Transoxianaan. Uzbekit oli tuolloin ylänimitys Amudarjan takaisille turkkilais-mongolilaisille paimentolaisheimoille. 1500-luvun alussa he kukistivat edelleen Amurdarjan toisella puolella hallinneen Khorasmian timuridihallitsijan. Herat vallattiin vuonna 1507, minkä jälkeen heillä ei ollut enää estettä etenemiselle kohti Iranin ylänköä. Yhteenotosta safavidien ja uzbekkien välillä tuli väistämätön.
Taistelu

Isma'ilin ja Šaibanin joukot kohtasivat Mervissä 2. joulukuuta 1510. Uzbekkeja oli noin 28 000 ja safavideja noin 17 000. Safavidien onnistui kuitenkin väijyttää suurempi uzbbekkiarmeija. Taistelu päättyi safavidien selvään voittoon ja uzbekkien perin pohjaiseen tappioon. Muhammad Šaibani sai surmansa taistelussa hänen yrittäessään paeta taistelukentältä. Isma'il teetätti hänen pääkallostaan kullatun juomakupin, jonka hän lähetti varoituksena kilpailijalleen osmani-sulttaanille.
Seuraukset

Uzbekit olivat menettäneet taistelussa heidän eri klaanejaan koossapitäneen johtajansa ja Isma'il oli varmistanut asemansa Iranin ylängön hallitsijana. Voitto ei kuitenkaan täysin lopettanut uzbekkien uhkaa valtakunnan itärajalla. Yritykset valloittaa uzbekkien Transoksania kariutuivat seuraavien vuosien aikana. Isma'ilin voittokulku katkesi vuonna 1514 hänen kärsittyään tappion Čalderanin taistelussa osmaneja vastaan.
Taistelu Mervin ulkopuolella vuonna 1510.
Luettelo Sega Dreamcast -peleistä

Tämä on luettelo Sega Dreamcast -pelikonsolin peleistä.
Muut kuin peliohjelmistot

| Nimi | Kehittäjä(t) | Julkaisija(t) | Julkaistu> JP  | Julkaistu> NA | Julkaistu> PAL |
| --- | --- | --- | --- | --- | --- |
| Deijko no Maibura | Isao | Isao | 14. joulukuuta 2000 | Julkaisematon | Julkaisematon |
| Dream Passport | Sega Access | Sega | 27. marraskuuta 1998 | Julkaisematon | Julkaisematon |
| Dream Passport 2 | Sega | Sega | 5. elokuuta 1999 | Julkaisematon | Julkaisematon |
| Dream Passport 3 | Sega Access | Sega | 29. huhtikuuta 2000 | Julkaisematon | Julkaisematon |
| DreamFlyer | Sega Colabo Gao | Sega | 9. joulukuuta 1999 | Julkaisematon | Julkaisematon |
| Dreamkey 1.0 | Sega | Sega | Julkaisematon | Julkaisematon | 14. lokakuuta 1999 |
| Dreamkey 1.5 | Sega | Sega | Julkaisematon | Julkaisematon | 1999 |
| Dreamkey 2.0 | Sega | Sega | Julkaisematon | Julkaisematon | 2001 |
| Dreamkey 3.0 | Sega | Sega | Julkaisematon | Julkaisematon | 1. helmikuuta 2002 |
| Dreamkey 3.1 | Sega | Sega | Julkaisematon | Julkaisematon | helmikuu 2003 (Espanjassa ja Portugalissa) |
| Dreamstudio | Nextech | Sega | 9. marraskuuta 2000 | Julkaisematon | Julkaisematon |
| Grauen no Torikago Kapitel 1: Keiyaku | Sega | Sega | 30. syyskuuta 1999 | Julkaisematon | Julkaisematon |
| Grauen no Torikago Kapitel 2: Torikago | Sega | Sega | 25. marraskuuta 1999 | Julkaisematon | Julkaisematon |
| Grauen no Torikago Kapitel 3: Kansei | Sega | Sega | 27. tammikuuta 2000 | Julkaisematon | Julkaisematon |
| Grauen no Torikago Kapitel 4: Kaikou | Sega | Sega | 30. maaliskuuta 2000 | Julkaisematon | Julkaisematon |
| Grauen no Torikago Kapitel 5: Shokuzai | Sega | Sega | 25. toukokuuta 2000 | Julkaisematon | Julkaisematon |
| Grauen no Torikago Kapitel 6: Senritsu | Sega | Sega | 27. heinäkuuta 2000 | Julkaisematon | Julkaisematon |
| Hello Kitty no 'Otonaru' Mail | Sega | Sega | 13. huhtikuuta 2000 | Julkaisematon | Julkaisematon |
| JRA PAT for Dreamcast | Sega | Sega | 2000 | Julkaisematon | Julkaisematon |
| Kyotei for Dreamcast | Kyotei | Kyotei | 2000 | Julkaisematon | Julkaisematon |
| Nomura Home Trade | CSK | Sega | 1999 | Julkaisematon | Julkaisematon |
| O.to.i.Re: Dreamcast Sequencer | Waka Manufacturing | Waka Manufacturing | 9. joulukuuta 1999 | Julkaisematon | Julkaisematon |
| PlanetWeb Web Browser 1.0 | Sega | Sega | Julkaisematon | 1999 | Julkaisematon |
| PlanetWeb Web Browser 2.0 | Sega | Sega | Julkaisematon | 1999 | Julkaisematon |
| PlanetWeb Web Browser 3.0 | Sega | Sega | Julkaisematon | 1999 | Julkaisematon |
| Sakura Taisen Kinematron Hanagumi Mail | Red Entertainment | Sega | 28. joulukuuta 2000 | Julkaisematon | Julkaisematon |
| ST Station Passport | ST | Sega | 2000 | Julkaisematon | Julkaisematon |
Käännös suomeksi
Mozarabinen kirkkolaulu

Mozarabinen kirkkolaulu on varhaiskeskiaikainen espanjalainen kirkkolaulu, joka on saanut länsigoottilaisia ja arabialaisia vaikutteita. Se jäi virallisesti pois käytöstä 1000-luvulla. Se on gregoriaanisen kirkkolaulun rinnakkaismuoto.
Natsien ihmiskokeet

Vangeilta poistettuja elimiä esitellään Buchenwaldissa amerikkalaiselle sotilaalle.
Natsien ihmiskokeet olivat erilaisia esimerkiksi ihmisen ominaisuuksiin ja tauteihin liittyviä ihmiskokeita. Psykiatristen sairaaloiden potilailta ja sittemmin keskitysleirien vangeilta tutkittiin rotuhygieniaan ja pakkosterilisaatioon liittyviä asioita.
Tunnetuimpia ihmiskokeiden tekijöitä oli Josef Mengele (tunnetaan myös lempinimellä ”Auschwitzin kuolemanenkeli”), joka toimi lääkärinä Auschwitzin keskitysleirillä. Ihmiskokeisiin osallistuneita SS-lääkäreitä tuomittiin sodan päätyttyä lääkärioikeudenkäynnissä.
SS-lääkäri Hovenin todistajanlausunnossa Nurnbergissä mainittiin, että "tulisi olla yleisessä tiedossa että keskitysleireillä tehdyt ihmiskokeet tehtiin ainoastaan IG Farbenin etujen takia... IG Farbenin tarkoitus oli salata kaikki tämä, ja laittaa savuverho piilottamaan kokeet... Ei SS vaan IG Farben tekivät aloitteen ihmiskokeiden tekemisestä keskitysleireillä."[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
BBC News: Forced to take part in experiments (englanniksi)
The New Atlantis: The legacy of nazi medicine (englanniksi)
United States Holocaust Memorual Museum: Nazi Medical Experiments (englanniksi)
Auschwitzin ihmiskokeet uhrien näkökulmasta (kirja-arvostelu)
Mozambique Company

Mozambique Company  (port. Companhia de Moçambique) oli Portugalin valtion perustama yhtiö, joka hallitsi Mosambikin siirtomaa-aikana nykyisiä Manican ja Sofalan maakuntia.  Yhtiön päämaja oli Beirassa. Se perustettiin vuonna  1891, ja osakkeita myytiin etenkin  Saksassa, Isossa-Britanniassa ja Etelä-Afrikassa. Yhtiö sai maat hallintaansa 50 vuodeksi. Vuonna 1942 maat palautettiin Portugalin kruunulle, ja yhtiö jatkoi maanviljelyn ja kaupan alalla nimellä SARL.
Moxambique Company  käytti edullista afrikkalaista työvoimaa, ja rakensi kaivoksia, ja tuotti sokeria ja kopraa. Se rakensi rautateitä, jotka yhdistivät alueen Rhodesiaan ja Brittiläiseen Keski-Afrikkaan.
Mowgli

Mowgli ja Bagheera. Edward ja Maurice Detmoldin kuvitusta Viidakkokirjaan vuodelta 1903.
Mowgli on kuvitteellinen susien kasvattama ihmispoika, joka on päähenkilö Rudyard Kiplingin kirjassa Viidakkokirja. Mowglin ja muiden viidakon eläinten vihollinen on ihmissyöjätiikeri Shere Khan.
Mowglin näyttelijöitä

Sabu elokuvassa Viidakon poika (1942)
Bruce Reitherman (ääni) Disneyn animaatioelokuvassa Viidakkokirja (1967)
Suomenkielisinä ääninä elokuvan kahdessa jälkiäänityksessä Jaana Saarinen ja Antony Bentley
Jason Scott Lee elokuvassa Rudyard Kiplingin viidakkokirja (1994)
Neel Sethi Disneyn uudelleenfilmatisoinnissa Viidakkokirja (2016).
Aiheesta muualla

Kuvia tai muita tiedostoja aiheesta Mowgli Wikimedia Commonsissa
Mämmijärvi (Mäntyharju)

| Mämmijärvi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°22′40″N, 26°54′59″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Kallaveteen 
Järvinumero:  14.972.1.010
Mittaustietoja
Pinnankorkeus:  97,5 m  
Pituus:  1,2 km  
Leveys:  400 m  
Rantaviiva:  2,447 km  
Pinta-ala:  23,767 ha  
Saaria:  ei saaria 
 fiMämmijärvi 
Mämmijärvi  on Etelä-Savossa Mäntyharjulla  Tainan lähellä sijaitseva järvi.
Maantietoa

Järvi on 1,2 kilometriä pitkä, 400 metriä leveä, ja sen pinta-ala on 24 hehtaaria. Järvellä ei ole kartan mukaan saaria.  Sen rantaviivan pituus on 2,4 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Kallaveden alueeseen (14.972) se kuuluu. Järven vedenpinnan korkeus on 97,5 metriä mpy.
Micky Axton

| Micky Axton |
| --- | --- |
 Axton vuonna 1993 taustallaan AT-6 Texan -kone.
Henkilötiedot
Muut nimet:  Mildred Darlene Axton
Syntynyt: 8. tammikuuta 1919 Coffeyville, Kansas, Yhdysvallat
Kuollut: 6. helmikuuta 2010 (91 vuotta) Eden Prairie, Minnesota, Yhdysvallat
Kansalaisuus:  Yhdysvallat
Ammatti:  lentäjä, opettaja
Sotilashenkilö
Palvelusmaa(t):  Yhdysvallat
Palvelusvuodet:  1943–1944
Taistelut ja sodat:  toinen maailmansota
Joukko-osasto:  Women’s Flying Training Detachment Women Airforce Service Pilots
Mildred Darlene ”Micky” Axton (o.s. Tuttle; 8. tammikuuta 1919 Coffeyville, Kansas, Yhdysvallat – 6. helmikuuta 2010 Eden Prairie, Minnesota, Yhdysvallat) oli yhdysvaltalainen lentäjä ja opettaja. Hän kuului toisen maailmansodan aikana Women Airforce Service Pilots -järjestöön (WASP), joka lensi Yhdysvaltain armeijan ilmavoimien lentokoneita muissa kuin taistelutehtävissä. WASP:stä erottuaan hän työskenteli koelentäjänä Boeingilla, jossa hän lensi ensimmäisenä naisena B-29 Superfortress -pommikonetta.
Varhaiset vuodet

Mildred Darlene Axton (omaa sukua Tuttle) syntyi Coffeyvillessä Kansasissa 8. tammikuuta 1919. Hän pääsi lentämään ensimmäistä kertaa vuonna 1929 naapurinsa kyydissä, joka lennätti halukkaita Curtiss Jenny -kaksitasollaan yhden dollarin hintaan, ja tykästyi lentämiseen.
Valmistuttuaan high schoolista Axton aloitti opinnot Coffeyville Community College -opistossa. Hän siirtyi myöhemmin Kansas State University -yliopistoon opiskelemaan kemiaa ja matematiikkaa ja valmistui vuonna 1940 opettajaksi. Valmistumisensa jälkeen hänet hyväksyttiin Civilian Pilot Training Program -koulutusohjelmaan, jossa koulutettiin lentäjiä mahdollisen sodan varalle. Opetus tapahtui Coffeyville Community Collegella, jossa Axton opetti omien opintojensa ohella matematiikkaa ja kemiaa sekä valmensi väittelyjoukkuetta. Axton sai lentolupakirjansa vuonna 1940, ja hänen isoisoäitinsä vaati päästä matkustajaksi hänen ensimmäiselle lennolleen lupakirjan saamisen jälkeen.
Axton meni 1940-luvun alkuvuosina naimisiin Wayne Axtonin kanssa, ja pariskunta sai tyttären.
Sotavuodet

Saatuaan kirjeen veljeltään Ralphilta, joka palveli hävittäjälentäjänä Tyynellämerellä, Axton päätti vuonna 1943 tehdä osansa Yhdysvaltojen sotaponnistelujen hyväksi. Veli kertoi kirjeessä Guadalcanalin taistelusta ja yhdysvaltalaisjoukkojen kärsimistä raskaista tappioista. Lentäjä Jacqueline Cochran lähetti Axtonille kutsun Women’s Flying Training Detachment -ohjelmaan (WFTD), jonka tarkoitus oli kouluttamalla naisista lentäjiä muihin kuin taistelutehtäviin vapauttaa mieslentäjiä rintamalle. Axton pyysi vanhempansa hoitamaan yksivuotiasta tytärtään ja matkusti Topekaan. Lääkärintarkastuksen läpäistyään hän matkusti Texasiin, jossa hän aloitti WFTD:n koulutuksen toukokuussa 1943.
Axton valmistui koulutuksesta marraskuussa 1943. Koulutuksen aikana, elokuussa 1943, WFTD oli yhdistynyt siirtolentoja lentäneen Women’s Auxiliary Ferrying Squadronin (WAFS) kanssa uudeksi Women Airforce Service Pilots -järjestöksi (WASP). Valmistumisensa jälkeen Axton sijoitettiin Pecosin lentotukikohtaan Texasiin, jossa hänestä tuli yksi ensimmäisistä naispuolisista koelentäjistä. Hänen tehtävänään oli koelentää A-20 Havoceja, B-25 Mitchellejä ja B-26 Maraudereja ennen niiden hyväksymistä aktiiviseen palveluskäyttöön.
Axton erosi WASP:stä huhtikuussa 1944, koska hänen äitinsä oli sairastunut eikä enää voinut huolehtia hänen tyttärestään.
Sodan jälkeen

WASP:stä erottuaan Axton muutti Wichitaan, jossa hänet palkattiin Boeingille koelentoinsinööriksi. Hän lensi mukana kehitteillä olleen B-29 Superfortressin kyydissä ja analysoi sen lentodataa. Koelennolla 4. toukokuuta 1944 koelento-osaston johtaja kutsui Axtonin kesken lennon lentämään konetta. Hänestä tuli ensimmäinen Superfortressia lentänyt nainen, joskin koelento-ohjelman luottamuksellisuuden vuoksi hän ei voinut aluksi kertoa saavutuksestaan kuin aviomiehelleen. Vuosina 1958–1969 Axton opetti East High Schoolissa Wichitassa biologiaa, luonnontieteitä, ilmailua ja väittelyä. Axtonit saivat sodan jälkeen toisen lapsen.
Axton oli yli 40 vuoden ajan aktiivinen jäsen Yhdysvaltain vanhoja sotilaskoneita ylläpitävässä ja lentävässä Commemorative Air Force -järjestössä (CAF). Hän pääsi lokakuussa 1991 lentämään B-29 Superfortressia uudelleen, kun hän oli mukana siirtämässä restauroitua B-29:ää CAF:lle Wichitaan. CAF:n PT-23-koulukone on nimetty hänen mukaansa ”Miss Mickyksi”. Hän oli aktiivinen myös naislentäjien Ninety-Nines-järjestössä sekä OX-5 Aviation Pioneers -järjestössä.
Aviomiehensä Waynen kuoltua vuonna 1998 Axton muutti Minnesotaan ollakseen lähempänä tytärtään. Hänen oli tarkoitus osallistua maaliskuussa 2010 tilaisuuteen, jossa WASP:n entisille lentäjille myönnettiin Kongressin kultamitali. Axton kuitenkin kuoli lyhyen sairauden jälkeen Minnesotan Eden Prairiessä 6. helmikuuta 2010. Hänet on haudattu Wichitaan miehensä viereen.
Aiheesta muualla

Kuvia tai muita tiedostoja aiheesta Micky Axton Wikimedia Commonsissa
Micky Axtonin haastattelu Yhdysvaltain kongressin kirjaston sivuilla (englanniksi)
Nicholas Alexander

Nicholas Alexander
Nicholas ”Nick” Alexander (s. 24. elokuuta 1988 Brattleboro, Vermont) on yhdysvaltalainen uransa lopettanut mäkihyppääjä.
Mäkihypyn maailmancupissa Alexander kilpaili ensimmäisen kerran 21. maaliskuuta 2009 Planican lentomäessä, joukkuekilpailussa. Ensimmäisen suurmäenkilpailun hän kilpaili Kuusamossa 28. marraskuuta 2009, sijoittuen 44:nneksi. Ensimmäiset maailmancupin pisteensä hän saavutti helmikuussa 2015 oltuaan Willingenissä 27:s.
Vuonna 2010 Alexander oli mukana Yhdysvaltain joukkueessa lentomäen MM-kilpailujen joukkuekilpailussa, jossa Yhdysvallat sijoittui kymmenenneksi. Vancouverin olympialaisissa 2010 hän sijoittui parhaimmillaan 40:nneksi suurmäessä ja oli mukana joukkuekilpailussa 11:nneksi sijoittuneessa Yhdysvaltain joukkueessa.
Mozarabin kieli

| Mozarabin kieli |
| --- | --- |
Oma nimi:  לט - لتن - latinus / latino
Tiedot
Alue:  Iberia
Puhujia:  ei ole. sammunut keskiajalla
Kirjaimisto:  arabialainen, latinalainen, heprealainen
Kielitieteellinen luokitus
Kielikunta:  indoeurooppalaiset kielet
Kieliryhmä:  itaaliset kielet romaaniset kielet länsiromaaniset kielet Iberoromaaniset kielet
ISO 639-3:  mxi
 Ohje 
mosarabin kieli merkitty harmaalla
Mozarabin kieli oli läheistä sukua toisilleen olevien romaanisten murteiden murrejatkumo, jota puhuttiin muslimien hallitsemilla iberian niemimaan alueilla. Mozarabia on kehittynyt myöhäislatinasta ja varhaisista romaanisista murteista, jota puhuttiin Hispaniassa 400-700-luvuilta ja aina 1300-luvulle.
Tätä joukkoa murteita alettiin 1800-luvulla kutsua mozarabin kieleksi, vaikka niillä ei koskaan ollut yhteistä kirjakieltä. Sana mozarab on tullut Andalusialaisesta arabian kielisestä sanasta musta'rab (مُستَعرَب), joka tarkoittaa arabilaistumista.[lähde? ]
Nations League

Nations League tarkoittaa seuraavia asioita:
CONCACAF Nations League, Pohjois-Amerikan, Keski-Amerikan ja Karibian jalkapalloliiton järjestämä miesten jalkapallokilpailu
FIVB Volleyball Nations League, Kansainvälisen lentopalloliiton järjestämä miesten lentopallokilpailu
FIVB Volleyball Nations League, Kansainvälisen lentopalloliiton järjestämä naisten lentopallokilpailu
UEFA Nations League, Euroopan jalkapalloliiton järjestämä miesten jalkapallokilpailu.
Mällykäinen

| Mällykäinen |
| --- | --- |
Valtiot:  Suomi
Maakunnat:  Pirkanmaa
Kunnat:  Kuhmoinen
Koordinaatit:  61°34′30″N, 25°11′09″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Ala-Karkjärveen 
Järvinumero:  14.224.1.003
Mittaustietoja
Pinnankorkeus:  96,1 m  
Pituus:  240 m  
Leveys:  130 m  
Rantaviiva:  0,618 km  
Pinta-ala:  2,39 ha  
Saaria:  ei saaria 
 fiMällykäinen 
Mällykäinen on Pirkanmaalla Kuhmoisissa kirkonkylän lähellä sijaitseva lampi.
Maantietoa

Lammen pinta-ala on 2,4 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria ja sen rantaviivan pituus on 600 metriä. Lammen itärannalla on peltoa, mutta muuten sen rannat ovat metsämaata. Lammen luoteispuolelta kulkee valtatie 24 ja lammen pohjoispuolella on asutusta.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Alainen-Karkjärven valuma-alueeseen (14.224) se kuuluu. Lammen vedenpinnan korkeus on 96,1 metriä mpy. Siihen laskee kaksi ojaa, joista toinen tuo vettä koillisesta aina Kissahongansuolta saakka. Laskuoja lähtee lammen länsipäästä ja laskee 700 metrin päässä Ala-Karkjärveen. Laskuojan pudotus on 6,4 metriä.
Historiaa

Vuoden 1966 peruskartassa suurin osa lammen rannoista oli peltoa. Vuoteen 1986 mennessä pellot olivat osin metsittyneet ja lammen eteläranta oli metsää.
Nanase Aikawa

Nanase Aikawa (jap. 相川七瀬 Aikawa Nanase, s. 16. helmikuuta 1975 Osaka, Japani) on japanilainen rockmuusikko.
Aikawa syntyi Osakan kaupungissa. Hänen vanhempansa erosivat hänen ollessaan nuori, ja tämä vaikutti huomattavan paljon siihen, että hänestä tuli koulussa eräänlainen ongelmien aiheuttaja. Hänen on huhuttu olleen teinivuosinaan jopa tyttöjengin johtaja. 15-vuotiaana hän päätti jättää menneet taakseen, lopetti koulun ja tuli myöhemmin tunnetun tuottaja Tetsurō Odan huomaamaksi. Oda koulutti Aikawaa viisi vuotta, ennen kuin tämä pääsi julkaisemaan ensimmäisen singlensä.
Aikawa on tarkka yksityisyydestään. Hänen yksityiselämästään tiedetään vain muutamia hänen itsensä julkistamia asioita. Aikawa meni naimisiin vuonna 2001 ja synnytti samana vuonna lapsen.
Diskografia > Albumit

Red (3. heinäkuuta 1996)
paraDOX (2. heinäkuuta 1997)
Crimson (8. heinäkuuta 1998)
ID (19. toukokuuta 1999)
Foxtrot (16. helmikuuta 2000)
Purãnã (21. helmikuuta 2001)
The Last Quarter (27. syyskuuta 2001)
ID:2 (26. maaliskuuta 2003)
7 seven (18. helmikuuta 2004)
The First Quarter (16. helmikuuta 2005)
R.U.O.K?! (19. marraskuuta 2005)
REBORN (18. helmikuuta, 2009)
Gossip (11. helmikuuta, 2011)
Konjiki (今事紀) (6. helmikuuta 2013)
Treasure Box (28. lokakuuta 2015)
Now or Never (10. lokakuuta 2016)
ROCK GOES ON (20. kesäkuuta 2018)